CELEX: 62008CN0129
Language: et
Date: 2008-03-31 00:00:00
Title: Kohtuasi C-129/08: Eelotsusetaotlus, mille esitas Rechtbank van eerste aanleg Brugge (Belgia) 31. märtsil 2008 — C. Cloet ja J. Cloet versus Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)

7.6.2008   
            
            
               ET
            
            
               Euroopa Liidu Teataja
            
            
               C 142/17
            
         Eelotsusetaotlus, mille esitas Rechtbank van eerste aanleg Brugge (Belgia) 31. märtsil 2008 — C. Cloet ja J. Cloet versus Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   (Kohtuasi C-129/08)
   (2008/C 142/27)
   Kohtumenetluse keel: hollandi
   Eelotsusetaotluse esitanud kohus
   Rechtbank van eerste aanleg Brugge
   Põhikohtuasja pooled
   
      Hagejad: C. Cloet ja J. Cloet
   
      Kostja: Westvlaamse Intercommunale voor Economische Expansie, Huisvestingsbeleid en Technische Bijstand CVBA (WVI)
   Eelotsuse küsimused
   
               1.
            
            
               Kas ühenduse turuga on kooskõlas NV. Metafox'ile Flaami regiooni/Flaami kogukonna detsentraliseeritud haldusasutuse, st W.V.I. poolt rahalise eelise andmine soodushinna vormis 1 ha 82 a 74 m2 suuruse tööstuspiirkonna kinnistu ostmisel, kusjuures müügidokumentides oli „maksude jaoks” nimetatud summa 294 394,14 eurot ning tegelikkuses maksti soodushinnana 91 720,60 eurot, kui oli teada, et sellise tööstus-tootmiskinnistu müügihind oleks tavalistes oludes ning tööstus- ja tootmiskinnistute keskmist väärtust seal piirkonnas arvestades 1 007 926,40 eurot?
            
         
               2.
            
            
               Kas Flaami regioon/Flaami kogukond ei eelista mitte W.V.I. kaudu sellise sundvõõrandamise meetme ja sellele järgneva müügiga NV. Metafox'le (konkreetselt NV. Metafox poolt makstava soodushinna 91 720,60 eurot tõttu), soodustatud ettevõtjat NV. Metafox'i kaudselt, luues NV. Metafox'le otsese majandusliku eelise (nimelt tasutud hinna ning dokumentides näidatud „maksude jaoks” nimetatud müügihinna vahe), kuna soodustatud ettevõtja, NV. Metafox, ei oleks neid kinnistuid saanud omandada normaalsetel turutingimustel (1 007 926,40 eurot) ega „maksude jaoks” kindlaksmääratud müügihinna (294 394,14 eurot) eest?
               Kas taolist W.V.I. meedet (konkreetselt on tegemist tööstuskinnistute müügiga tegelikult makstud soodushinna eest) tuleb vaadelda EÜ artikli 87 lõikega 1 vastuolus oleva majandusliku eelisena?
            
         
               3.
            
            
               Kas Euroopa Ühenduste Komisjoni peab EÜ artikli 88 lõike 3 kohaselt informeerima taolisest meetmest ning Flaami regiooni/Flaami kogukonna poolt antud rahalisest eelisest?